**28. JÚL - SVETOVÝ DEŇ HEPATITIDY**

**Svetový deň hepatitídy sa každoročne koná 28. júla pri príležitosti narodenín amerického lekára a vedca Barucha Samuela Blumberga, objaviteľa povrchového antigénu pre hepatitídu (žltačku) B v krvi austrálskeho domorodca, čo viedlo k objasneniu a poznaniu vírusu hepatitídy B. Neskôr sa podieľal na vývoji diagnostických testov a vakcíny proti tejto chorobe. Za objavy nových mechanizmov vzniku a šírenia infekčných chorôb získal v roku 1976 Nobelovu cenu. Nosnou témou tohoročného ročníka Svetového dňa hepatitídy je eliminácia hepatitídy. Tento deň prebieha pod záštitou Svetovej zdravotníckej organizácie, ktorá chce v rámci vytýčenej globálnej stratégie dosiahnuť elimináciu hepatitídy B a C v nasledujúcich 13 rokoch.**

**Hepatitída typ A (VHA):** vírus je vylučovaný stolicou chorého človeka, v krvi je prítomný len veľmi krátku dobu. Inkubačná doba je 14-50 dní. Prevencia: očkovanie, dodržiavanie osobnej hygieny (hlavne dôkladné umývanie rúk po použití WC a pred jedlom), konzumácia zdravotne bezpečnej pitnej vody a potravín.

**Hepatitída typ B (VHB):** vírus sa prenáša hlavne krvnou cestou a pohlavným stykom, možný je tiež prenos z matky na dieťa v priebehu vnútromaternicového vývoje aj počas pôrodu. Inkubační doba je 50-180 dní. Prevencia: očkovanie, bezpečný sex – používať kondóm, individualizácia hygienických pomôcok (napr. zubní kefky, holiace strojčeky).

**Hepatitída typ C (VHC**): vírus sa prenáša hlavne infikovanou krvou, nakaziť sa môžeme pri spoločnom používaní niektorých predmetov ( injekčné striekačky, zubné kefky, holiace strojčeky, ďalej pri nechránenom pohlavnom styku), pri tetovaní a piercingu - pokiaľ nie sú vykonávané v náležitých hygienických podmienkach. Vzácne môže dôjsť i k prenosu z matky na dieťa. Inkubačná doba je 15–180 dní. Prevencia: u injekčných užívateľov drog dôsledná individualizácia aplikačných pomôcok, bezpečný sex– používať kondóm, individualizácia hygienických pomôcok (napr. zubné kefky, holiace strojčeky ). Vakcína nie je k dispozícii

**Hepatitída typu E (VHE):** vírus je vylučovaný stolicou chorého, ale k fekálne orálnemu prenosu dochádza len výnimočne. Infekcia je často spôsobená konzumáciou **nedostatočne tepelne spracovaného mäsa, hlavne bravčového**. Vírus hepatitídy E sa môže prenášať z matky na dieťa. V krajinách s endemickým výskytom, (napr. India, Pakistan, stredná Ázia) sa môže vírus prenášať kontaminovanou vodou. Inkubačná doba je 15–60 dní. Prevencia: konzumácia dostatočne tepelne upraveného mäsa, konzumácia zdravotne bezpečnej pitnej vody a potravín, dodržovanie osobnej hygieny ( hlavne dôkladné umývanie rúk po použití WC a pred jedlom). Vakcína nie je k dispozícii.

1,34 milióna ľudí v roku 2015 zomrelo na hepatitídu.

325 miliónov ľudí žilo s chronickými infekciami spôsobenými vírusmi hepatitídy na celom svete v roku 2015.

95% ľudí s hepatitídou C sa môže úplne vyliečiť do 2-3 mesiacov